《西楼早望》
宋代·张伯玉

纤纤初日射西楼，楼上帘旌卷绣鉤。
数襞断云秦望晓，一声寒绣鉴湖秋。
烟波憔悴西施国，风月飘零范蠡舟。
莫向登临动怀古，有情多为等闲愁。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。